IAAF-i Kuldliiga

IAAF-i Kuldliiga (IAAF Golden League) oli aastatel 1998–2009 kergejõustiku iga-aastane rahvusvaheline IAAF-i korraldatav IAAF-i World Athleticsi sarja kuuluv tippkergejõustiklaste võistlussari. Sellesse kuulus kuues paigas (Oslo, Rooma, Pariis, Zürich, Brüssel, Berliin) väga kõrgel tasemel korraldatavat võistlust.

Kuldliiga korraldati esimest korda 1993. aastal. Siis kuulus sarja Zürichis, Berliinis, Brüsselis ja Oslos korraldatud etapid. 1998. aastal uuendati kuldliigat ja sellega liitusid Roomas ja Monacos toimunud etapid. Pariis liitus kuldse liigaga 1999. aastal ja Monaco langes sarjast välja 2002. aastal. 

Kuueetapilise Kuldliiga peaauhinnaks olev üks miljon dollarit läheb jagamisele nende sportlaste vahel, kes võidavad esikoha kõigil kuuel etapil. Igal aastal määrab IAAF, millised alad kuuluvad Kuldliiga sarja, mis osalevad võistluses peavõidule.

2006. aastal muudeti 1 miljoni ehk jackpot'i jagamise korda. Kui varem jagati 1 miljon ära sportlaste vahel, kes võitsid kuuel võistlusel, siis 2006. aastal anti võimalus teenida ka neil, kel õnnestus viiel korral tulla esimeseks. See tähendas seda, et auhinnarahast jagati üks pool kuuekordsete ja teine pool viiekordsete esikohasaajate vahel. Siiski tuli auhinnaraha kättesaamiseks osaleda ka hooaja viimasel kokkuvõtval finaalvõistlusel (IAAF World Athletics Final). 2007. aastast aga jaotati auhinnaraha jälle kuuel etapil võitnute vahel. Kui aga keegi ei saa kuut võitu, siis läheb pool auhinnarahast ehk 500 000 dollarit jagamisele viie võidu omanike vahel.

2010. aastal asendati võistlussari IAAF-i Teemantliigaga.

 Kuldliiga võitjad 
AastaVõitja(d)1998 Marion Jones 24px|USA (100 m jooks), Hicham El Guerrouj 24px|Maroko (1500 m jooks), Haile Gebrselassie 24px|Etioopia (5000 m ja 10 000 m jooks)1999 Gabriela Szabó 24px|Rumeenia (3000 m jooks), Wilson Kipketer 24px|Taani (800 m jooks)2000 Gail Devers 24px|USA (100 m tõkkejooks), Trine Hattestad 25px|Norra (odavise), Tatjana Kotova border|24px|Venemaa (kaugushüpe)2001 André Bucher 24px|Šveits (800 m jooks), Hicham El Guerrouj 24px|Maroko (1500 m jooks ja miil), Allen Johnson 24px|USA (110 m tõkkejooks), Marion Jones 24px|USA (100 m jooks), Violeta Beclea-Szekely 24px|Rumeenia (1500 m jooks ja miil) ja Olga Jegorova border|24px|Venemaa (3000 m ja 5000 m jooks)2002 Marion Jones 24px|USA (100 m jooks), Hicham El Guerrouj 24px|Maroko (1500 m ja 1 miili jooks), Felix Sanchez 24px|Dominikaani Vabariik (400 m tõkkejooks), Ana Guevara 24px|Mehhiko(400 m jooks)2003 Maria Mutola 24px|Mosambiik (800 m jooks) 2004 Christian Olsson 24px|Rootsi (kolmikhüpe), Tonique Williams-Darling 24px|Bahama (400 m jooks)2005Tatjana Lebedeva border|24px|Venemaa (kolmikhüpe)2006Asafa Powell 26px|Jamaica (100 m jooks), Jeremy Wariner 24px|USA (400 m jooks), Sanya Richards 24px|USA (400 m jooks)2007Jelena Issinbajeva border|24px|Venemaa (teivashüpe), Sanya Richards 24px|USA (400 m jooks)2008Pamela Jelimo  (800 m jooks)2009Sanya Richards 24px|USA (400 m jooks), Jelena Issinbajeva border|24px|Venemaa (teivashüpe), Kenenisa Bekele (3000 m jooks ja 5000 m jooks)

 Välislingid 

Ametlik koduleht
Oslo (Exxon Bislett Games) koduleht
Pariisi (Meeting Gaz de France Paris-St. Denis) koduleht
Rooma (Golden Gala) koduleht
Zürichi (Weltklasse Zürich) koduleht
Brüsseli (Memorial Van Damme) koduleht
Beliini (ISTAF) koduleht

Kategooria:Kergejõustikuvõistlused